CELEX: 62018CA0628
Language: lt
Date: 2021-01-13 00:00:00
Title: Byla C-628/18: 2021 m. sausio 13 d. Teisingumo Teismo (trečioji kolegija) sprendimas byloje Europos Komisija / Slovėnijos Respublika (Valstybės įsipareigojimų neįvykdymas – SESV 258 straipsnis – Finansinių priemonių rinka – Direktyvos 2014/65/ES ir (ES) 2016/1034 – Neperkėlimas į nacionalinę teisę ir (arba) nepranešimas apie perkėlimo priemones – SESV 260 straipsnio 3 dalis – Prašymas priteisti vienkartinę sumą)

2021 3 1   
            
            
               LT
            
            
               Europos Sąjungos oficialusis leidinys
            
            
               C 72/2
            
         
      2021 m. sausio 13 d. Teisingumo Teismo (trečioji kolegija) sprendimas byloje Europos Komisija / Slovėnijos Respublika
      
      (Byla C-628/18) (1)
      
      (Valstybės įsipareigojimų neįvykdymas - SESV 258 straipsnis - Finansinių priemonių rinka - Direktyvos 2014/65/ES ir (ES) 2016/1034 - Neperkėlimas į nacionalinę teisę ir (arba) nepranešimas apie perkėlimo priemones - SESV 260 straipsnio 3 dalis - Prašymas priteisti vienkartinę sumą)
      (2021/C 72/02)
      Proceso kalba: slovėnų
      
         Šalys
      
      
         Ieškovė: Europos Komisija, atstovaujama T. Scharf, G. von Rintelen ir B. Rous Demiri
      
         Atsakovė: Slovėnijos Respublika, atstovaujama T. Mihelič Žitko, A. Dežman Mušič ir N. Pintar Gosenca
      
         Atsakovės pusėje įstojusios į bylą šalys: Vokietijos Federacinė Respublika, atstovaujama S. Eisenberg; Estijos Respublika, atstovaujama N. Grünberg; Austrijos Respublika, atstovaujama G. Hesse; Lenkijos Respublika, atstovaujama B. Majczyna
      
         Rezoliucinė dalis
      
      
                  1.
               
               
                  Iki pagrįstoje nuomonėje nustatyto termino pabaigos nepriėmusi įstatymų ir kitų teisės aktų, būtinų laikytis 2014 m. gegužės 15 d. Europos Parlamento ir Tarybos direktyvos 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES, iš dalies pakeistos 2016 m. birželio 23 d. Europos Parlamento ir Tarybos direktyva (ES) 2016/1034, arba bet kuriuo atveju nepranešusi apie juos Europos Komisijai, Slovėnijos Respublika neįvykdė įsipareigojimų pagal Direktyvos 2014/65, iš dalies pakeistos Direktyva 2016/1034, 93 straipsnį.
               
            
                  2.
               
               
                  Slovėnijos Respublikai nurodoma sumokėti Europos Komisijai 750 000 EUR vienkartinę sumą.
               
            
                  3.
               
               
                  Slovėnijos Respublika padengia savo ir Europos Komisijos patirtas bylinėjimosi išlaidas.
               
            
                  4.
               
               
                  Vokietijos Federacinė Respublika, Estijos Respublika, Austrijos Respublika ir Lenkijos Respublika padengia savo bylinėjimosi išlaidas.
               
            
         (1)  OL C 427, 2018 11 26.